stanford-oval/wikipedia huggingface dataset:
בלארוס באירוויזיון 2021
רקע

רשות השידור הלאומית בבלארוס, החברה הלאומית הממלכתית לטלוויזיה ורדיו (BTRC), אחראית על שידור האירוע במדינה ועל ארגון תהליך בחירת השיר. רשת השידור בחרה את השיר שייצג אותה בתחרות גם דרך בחירה פנימית וגם דרך גמר ארצי. בין השנים 2012 ל-2020 ארגן ה-BTRC גמר ארצי עבור בחירת השיר לבלארוס.
לפני האירוויזיון > פסילת להקת ואל

להקת ואל, שנבחרה לייצג את בלארוס באירוויזיון 2020 שבוטל, לא נבחרה לאירוויזיון 2021 בבחירה הפנימית על ידי רשת השידור, כתוצאה מרצף אירועים שקרו בעקבות ההפגנות בבלארוס.
לקראת הבחירות לנשיאות בלארוס באוגוסט 2020 ולאחריהן, חברי להקת ואל הביעו תמיכה במועמדת האופוזיציה סבטלנה טיכאנובסקאיה ותמכו בגלוי בתנועה לדמוקרטיה בבלארוס. לאחר חמישה חודשים בהם לא הופיעה בתקשורת, ואל העניקה ריאיון לפרסום עצמאי, בו אמרה כי הם לא הורשו לדבר עם התקשורת על פי החוזה וכי הם חשים שרשות השידור מזניחה אותם. במרץ 2020, במהלך שידור של התוכנית "מקאיונקה, 9" (Макаёнка, 9), אמר פרשן האירוויזיון, יבגני פרלין, כי רשות השידור הארצית בבלארוס עדיין לא אישרה את השתתפותה של ואל, מכיוון ש"יש עוד זמן לכך".
ב-25 בספטמבר 2020, יום לאחר פרסום הריאיון העצמאי, רשות השידור הבלארוסית אישרה כי ואל לא תיבחר בבחירה הפנימית לאירוויזיון 2021, ואמרה כי לצמד "אין מצפון".
לפני האירוויזיון > בחירת המבצע גלסי זמסטה

אמנים ומלחינים יכלו להגיש לרשות השידור את פניותיהם יחד עם הופעה חיה של שיריהם בין התאריכים 1 בינואר 2021 עד 31 בינואר 2021. ב-9 במרץ 2021 הוכרז כי להקת גלסי זמסטה נבחרה להתמודד באירוויזיון, עם שירם "Ya nauchu tebya (I'll Teach You)".
לפני האירוויזיון > פסילת השיר "Ya nauchu tebya"

היו קריאות לפסילת בלארוס מהאירוויזיון, בשל "הסאבטקסט הפוליטי הברור" של השיר. המפלגה העממית הליברלית בשוודיה והקרן הבלארוסית לסולידריות תרבותית קראו לפסול את בלארוס מהתחרות. כמה מקורות חדשותיים המסקרים את תחרות האירוויזיון הודיעו כי יגבילו את סיקור השיר.
ב-11 במרץ 2021 איגוד השידור האירופי הודיע כי לאחר בדיקת השיר, הם הגיעו למסקנה כי הוא לא פועל לפי כללי התחרות, בשל אופיו הפוליטי. לאחר מכן, ניתנה לרשות השידור הבלארוסית, BTRC, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. באם הרשות השידור הבלארוסית לא תעשה זאת, היא תיפסל מהתחרות.
ב-13 במרץ 2021, נשיא בלארוס, אלכסנדר לוקשנקו, הודיע כי רשות השידור הבלארוסית תבחר שיר חדש במקום לשנות את מילות השיר המקורי. עם זאת, ב-26 במרץ, רשות השידור הבלארוסית הודיעה על פרישה מהתחרות.
הערות שוליים

↑  "VAL Instagram post 12 August 2020". Instagram.com. נבדק ב-21 בינואר 2021. {{cite web}}:  (עזרה)
↑  Shashuro, Anton (24 בספטמבר 2020). "VAL". Interesnye Lyudi. נבדק ב-21 בינואר 2021. {{cite web}}:  (עזרה)
↑  "Александр Рыбак/Alexander Rybak phone chat, show "Makayonka"/Макаёнка on Belarus1, 18.4.2020, w/subs". YouTube.com. נבדק ב-21 בינואר 2021. {{cite web}}:  (עזרה)
↑  Vladyko, Aleksandr. "Группа VAL «потеряла совесть» и место на «Евровидении» от Беларуси". Onliner.by. נבדק ב-21 בינואר 2021. {{cite web}}:  (עזרה)
↑  Smith, David. "Belarus: BTRC confirms VAL will not go to Eurovision 2021…and says duo has "no conscience"". Wiwibloggs.
↑  Granger, Anthony (1 בינואר 2021). "Belarus: Launches Submissions Process For Eurovision 2021". Eurovoix. נבדק ב-2 בינואר 2021. {{cite web}}:  (עזרה)
↑  "🇧🇾 Belarus: Galasy ZMesta to Eurovision 2021". Eurovoix (באנגלית בריטית). 2021-03-09. נבדק ב-2021-03-09.
↑  "🇧🇾 A new petition to disqualify Belarus from Eurovision 2021 hits 1000 signatures". ESCXTRA.com (באנגלית בריטית). 2021-03-10. נבדק ב-2021-03-10.
↑  Van Lith, Nick (2021-02-17). "Swedish MEP demands EBU exclude BRTC from Eurovision". ESCXTRA. אורכב מ-המקור ב-2021-02-17.
↑  "🇧🇾 Campaign urges EBU to remove Belarus from Eurovision 2021". ESCXTRA.com (באנגלית בריטית). 2021-01-23. נבדק ב-2021-03-10.
↑  Deakin, Samuel. "Eurovoix's Statement on Galasy ZMesta and Belarus' Participation in the Eurovision Song Contest 2021". Eurovoix. אורכב מ-המקור ב-2021-03-10. נבדק ב-2021-03-10.
↑  "Latest news: EBU statement on Belarusian entry". Eurovision.tv (באנגלית). 2021-03-11. אורכב מ-המקור ב-2021-03-11. נבדק ב-2021-03-11.
1 2  Staff, Reuters (2021-03-13). "Lukashenko says Belarus may submit new Eurovision entry after backlash". Reuters (באנגלית). נבדק ב-2021-03-14.
↑  "EBU statement on Belarusian participation". Eurovision.tv (באנגלית). 2021-03-26. נבדק ב-2021-03-26.
↑  Галасы Зместа - Песня про зайцев - песня на Евровидение 2021 (באנגלית), נבדק ב-2021-03-26
ברכת אבות

ברכת אבות היא הברכה הראשונה בתפילת העמידה. היא הראשונה מבין שלוש ברכות השבח שבתחילת התפילה. הברכה עוסקת בשבחו של האל ובתאריו. שמה של הברכה נובע מפתיחתה בנושא שלושת האבות.
נוסח הברכה

בָּרוּךְ אַתָּה ה', אֱלֹהֵינוּ וֵאלֹהֵי אֲבוֹתֵינוּ, אֱלֹהֵי אַבְרָהָם, אֱלֹהֵי יִצְחָק וֵאלֹהֵי יַעֲקֹב, הָאֵל הַגָּדוֹל, הַגִּבּוֹר וְהַנּוֹרָא, אֵל עֶלְיוֹן, גּוֹמֵל חֲסָדִים טוֹבִים, וְקֹנֵה הַכֹּל, וְזוֹכֵר חַסְדֵי אָבוֹת, וּמֵבִיא גוֹאֵל לִבְנֵי בְנֵיהֶם לְמַעַן שְׁמוֹ, בְּאַהֲבָה. מֶלֶךְ עוֹזֵר וּמוֹשִׁיעַ וּמָגֵן. בָּרוּךְ אַתָּה ה', מָגֵן אַבְרָהָם.
נוסח הברכה > שינויים בנוסח הברכה

אין הבדל רב בנוסח הברכה בין המנהגים השונים, אך קיימים מספר שינויים קטנים כדלהלן:
בנוסח הספרדים, בנוסח ספרד ובנוסח פרובאנס אומרים "קונה הכל" ולא "וקונה הכל".
בנוסח תימן בלדי אומרים "זוכר חסדי אבות" (ללא וא"ו במילה זוכר), ואין אומרים "למען שמו באהבה". וכן אומרים "רחמן" בחילוף המילה "עוזר" כך:"מלך רחמן מושיע ומגן". ומילת "מושיע" ללא וא"ו.
בנוסח איטליה מוסיפים את המילה "גואל" בקטע "מלך גואל עוזר ומושיע ומגן".
בנוסח רומניא אמרו "וקונה את הכל" במקום "וקונה הכל", ואומרים "מלך רחמן א-ל חי גואל עוזר ומושע ומגן" במקום "מלך עוזר ומושיע ומגן".
בסידור רב סעדיה גאון כתוב "ומביא גואל לזרעם אחריהם מלך מושיע ומגן ברוך אתה ה' מגן אברהם".
בנוסח ארץ ישראל כפי שהתגלה בגניזת קהיר כתוב "קוֹנֵה שָׁמַיִם וָאָרֶץ, מָגִנֵּנוּ וּמָגֵן אֲבוֹתֵינוּ, מִבְטָחֵנוּ בְּכָל דּוֹר וָדוֹר" במקום "גּוֹמֵל חֲסָדִים טוֹבִים [...] מֶלֶךְ עוֹזֵר וּמוֹשִיעַ וּמָגֵן"
נוסח הברכה > תוספות

בעשרת ימי תשובה מוסיפים בין השורה "למען שמו באהבה", לבין השורה "מלך עוזר ומושיע" תוספת המתאימה לימים אלו. לדעת רוב הראשונים, וכך נפסק להלכה, מתפלל שטעה ולא אמר תוספת זו בעשרת ימי תשובה אינו צריך לחזור ולאומרה, אלא ממשיך בתפילתו כרגיל:
נוסח אשכנז ונוסח ספרד, וכן בנוסח רומניא: ”זָכְרֵנוּ לְחַיִים, מֶלֶךְ חָפֵץ בַּחַיִים, וְכָתְבֵנוּ בְסֵפֶר הַחַיִים, לְמַעַנְךָ אֱלֹהִים חַיִים.”
נוסח איטליה: ”זָכְרֵנוּ לְחַיִים, מֶלֶךְ חָפֵץ בַּחַיִים, וְכָתְבֵנוּ בְסֵפֶר הַחַיִים, לְמַעַנְךָ אֶל חַי.”
בנוסח הספרדים ישנם מספר מנהגים, המקובל כיום ברוב הקהילות: ”זָכְרֵנוּ לְחַיִים, מֶלֶךְ חָפֵץ בַחַיִים, וְכָתְבֵנוּ בְסֵפֶר הַחַיִים, לְמַעַנְךָ אֱלֹהִים חַיִים.”
בנוסח בלדי וכן אצל הספרדים במערב אירופה מקובל כיום לומר: ”זָכְרֵנוּ לְחַיִים, אֶל מֶלֶךְ חָפֵץ בַּחַיִים, כָּתְבֵנוּ בְּסֵפֶר חַיִים, לְמַעַנְךָ אֱלֹהִים חַיִים אֵל חָי.” וכן זה הנוסח באבודרהם.
נוסח פרובאנס: ”זָכְרֵנוּ לְחַיִים, מֶלֶךְ חָפֵץ בַּחַיִים, וְכָתְבֵנוּ בְסֵפֶר חַיִים, לְמַעַנָךְ אֱלֹהִים חַיִים אֵל חַי.”
נוסח קטלוניה: ”זָכְרֵנוּ לְחַיִים, אֵל מֶלֶךְ חָפֵץ בַּחַיִים, וְכָתְבֵנוּ בְסֵפֶר חַיִים, לְמַעַנָךְ אֱלֹהִים חַיִים אֵל חַי וּמָגֵן.”
אבודרהם מביא שנהגו בזמנו לסיים בימים נוראים "אל חי ומגן, ברוך אתה ה' מגן אברהם" בלי החתימה "מלך עוזר ומושיע ומגן", והוא מתנגד למנהג.
בסדר רב עמרם גאון מובא מנהג להוסיף בכל שבת בנוסח הברכה את המשפט "ורצה והנחיל לבניהם שבתות למנוחה למען שמו באהבה", אך הראשונים הכריעו שאין לומר תוספת זו.
הלכות הברכה

ברכת האבות היא הברכה היחידה בתפילת העמידה אשר פותחת במילים "ברוך אתה ה'", המילים המציינות פתיחה של ברכה. שאר הברכות רק נחתמות במילים אלו, אך לא נפתחות בהן. הדבר נובע מההלכה על-פיה ברצף ברכות, המכונה בהלכה  "ברכה הסמוכה לחברתה", כפי שמתקיים בתפילת העמידה, רק הברכה הראשונה (במקרה זה ברכת אבות), נפתחת ב"ברוך". מצב כזה מתקיים גם במקומות נוספים, כגון ברכת המזון.
נהוג להשתחוות (או במונח המדויק יותר "לכרוע") בתחילת ברכת אבות ובסופה. למנהג האשכנזים: המתפלל כורע על ידי כיפוף הברכיים באומרו "ברוך" והטיית פלג גופו העליון כלפי מטה באומרו "אתה" ולאחר מכן זוקף ואומר את שם ה' למנהג הספרדים כורעים עם כל הגוף בתחחלה בכל הגוף ולאחר מכן עם הראש במילים "ברוך אתה", ואחר כך מזדקפים שוב קודם בפלג הגוף העליון ולאחר מכן גם בראש. פעולה זו נעשית הן במילים "ברוך אתה ה'" הפותחות את הברכה, והן במילים אלו בסיומה.
בשל היותה הברכה הראשונה, על המתפלל להתכוון בברכת אבות כדי לצאת ידי חובת תפילה. זאת בניגוד לשאר הברכות, בהן הכוונה אינה מעכבת. על פי הרמב"ם, על המתפלל לחזור על תפילתו אם לא כיוון בברכה זו. ברם, לדעת רוב הפוסקים אין לחזור בשל העדר כוונה, כי קרוב לוודאי שהמתפלל לא יתכוון גם בפעם השנייה.
משמעות הברכה > מקור הנוסח

לאחר הפתיחה, הברכה פותחת בתיאורו של ה' כאלוהי האבות – אברהם, יצחק, ויעקב  – ובתיאורו במילים "האל, הגדול, הגיבור, הנורא".
השורות הראשונות של הברכה מבוססות על שני פסוקים בתורה המביאים את דברי משה:
שמות, ג', ט"ו: ”כֹּה תֹאמַר אֶל בְּנֵי יִשְׂרָאֵל, ה' אֱלֹהֵי אֲבֹתֵיכֶם, אֱלֹהֵי אַבְרָהָם, אֱלֹהֵי יִצְחָק וֵאלֹהֵי יַעֲקֹב שְׁלָחַנִי אֲלֵיכֶם; זֶה שְּׁמִי לְעֹלָם וְזֶה זִכְרִי לְדֹר דֹּר.”
דברים, י', י"ז: ”כִּי ה' אֱלֹהֵיכֶם הוּא אֱלֹהֵי הָאֱלֹהִים וַאֲדֹנֵי הָאֲדֹנִים, הָאֵל הַגָּדֹל, הַגִּבֹּר וְהַנּוֹרָא, אֲשֶׁר לֹא יִשָּׂא פָנִים וְלֹא יִקַּח שֹׁחַד.”
בהמשך, הברכה מבוססת חלקית על דבריו של אברהם (בראשית, י"ד, כ"ב): ”הֲרִמֹתִי יָדִי אֶל ה' אֵל עֶלְיוֹן, קֹנֵה שָׁמַיִם וָאָרֶץ.”
משמעות הברכה > שלילת תארים

כל הברכה נאמרת בלשון תיאורית, המתארת את גדולתו ומעשיו של האל, ולא בלשון בקשה, דבר המתאים לסיווגה כ"ברכת שבח". הברכה מתאימה לתורת שלילת התארים, הגורסת שאין לייחס לאלהים תארים, מלבד תיאור מעשיו ותיאורי שלילה. ניתן להבחין כי אכן, מרבית התארים מתייחסים למעשיו של ה', ולא לתכונותיו העצמיות. לדוגמה, התואר "גומל חסדים טובים", לא מתייחס לתכונה של ה', אלא למעשה שהוא עושה – הוא גומל חסדים.
בתלמוד, מובא סיפור על אדם ששימש חזן לפני רבי חנינא, שהפריז בתארים חיוביים בברכת אבות ואמר "האל הגדול הגבור והנורא והאדיר והעזוז והיראוי החזק והאמיץ והודאי והנכבד", ועל כך ננזף על ידי ר' חנינא. ר' חנינא אמר כי התארים "הגדול הגיבור והנורא", אותם אנו בכל זאת מזכירים, נאמרים משתי סיבות: ראשית, הדברים נאמרו בתורה מפורשות, בספר דברים כפי שהוזכר לעיל; ושנית אנשי הכנסת הגדולה, תיקנו שיש לאמרם בתפילה. הרמב"ם מוסיף כי אנשי הכנסת הגדולה היו נביאים, ונבואתם היא שהקנתה להם את הזכות לשלב תארים אלו בתפילה.
הערות שוליים

↑  ארבעה טורים, אורח חיים, סימן תקפ"ב ושולחן ערוך, אורח חיים, סימן תקפ"ב, סעיף ה', על פי דברי רבנו חננאל, הרא"ש והרמב"ן. אמנם דעת בעלי התוספות שצריך לחזור (תוספות, מסכת ברכות, דף י"ב, עמוד ב', ד"ה והלכתא).
↑  סדר רב עמרם גאון, ורשה תרכ"ה, עמ' 25, באתר דעת.
↑  ארבעה טורים, אורח חיים, סימן רס"ח.
↑  משנה תורה לרמב"ם, ספר אהבה, הלכות תפילה וברכת כהנים, פרק ה', הלכה י'.
↑  משנה תורה לרמב"ם, ספר אהבה, הלכות תפילה וברכת כהנים, פרק י', הלכה א'.
↑  ראו למשל ארבעה טורים, אורח חיים, סימן ק"א.
↑  תלמוד בבלי, מסכת ברכות, דף ל"ג, עמוד ב'.
↑  מורה נבוכים, חלק א, פרק נט
| תפילת העמידה |
| --- | --- | --- |
| שלוש הברכות הראשונות | שלוש הברכות הראשונות |  |
| ברכות שבח | ברכת אבות • ברכת גבורות • ברכת קדושת השם |  |
| הברכות האמצעיות | הברכות האמצעיות |  |
| בקשות תפילת שמונה עשרה | ברכת חונן הדעת • ברכת תשובה • ברכת סליחה • ברכת גאולה • ברכת רפואה • ברכת השנים • ברכת קיבוץ גלויות • ברכת המשפט • ברכת המינים • על הצדיקים • ברכת ירושלים • מצמיח קרן ישועה • שומע תפילה |  |
| בתפילת שבע | ברכת קדושת היום |  |
| בתפילת תשע | מלכויות זכרונות ושופרות |  |
| בתפילת עשרים וארבע | זכרונות • שופרות • אל ה' בצרתה לי • אשא עיני אל ההרים • ממעמקים קראתיך ה' • תפלה לעני כי יעטוף |  |
| שלוש הברכות האחרונות | שלוש הברכות האחרונות |  |
| ברכות הודאה | ברכת עבודה • ברכת הודאה • ברכת שים שלום |  |
| תוספות | תוספות |  |
| הזכרות | משיב הרוח ומוריד הגשם • מוריד הטל • שאלת גשמים |  |
| בחזרת הש"ץ | קדושה • מודים דרבנן • ברכת כהנים |  |
| בזמנים מיוחדים | אתה חוננתנו • יעלה ויבוא • על הנסים • תפילת נחם • תפילת עננו • ועננו בורא עולם • ותערב • הוספות ושינויים לעשרת ימי תשובה • וידוי |  |
| תפילות העמידה השונות | תפילות העמידה השונות |  |
| בכל יום | תפילת שחרית • תפילת מנחה • תפילת ערבית |  |
| בשבתות ובמועדים | תפילת מוסף |  |
| ביום הכיפורים (ובתענית ציבור) | תפילת נעילה |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
ג'ון בלייר

ג'ון בלייר הבן (באנגלית: .John Blair Jr;‏ 17 באפריל 1732 –  31 באוגוסט 1800) היה פוליטיקאי ומשפטן אמריקאי, שנמנה עם האבות המייסדים של ארצות הברית.
בלייר היה אחד המשפטים המיומנים בתקופתו. כחוקר המשפט ההוא נמנע מההמולה הפוליטית, והעדיף לפעול מאחורי הקלעים. אף על פי כן, הוא היה מסור לרעיון של האיחוד הקבוע של המדינות שקיבלו את עצמאותן ותמך בנאמנות בעמיתיו בני וירג'יניה, ג'יימס מדיסון וג'ורג' וושינגטון בוועידת החוקה. תרומתו הגדולה ביותר כאחד מהאבות המייסדים הייתה לא בוועידת החוקה בפילדלפיה, אלא מאוחר יותר כשופט בבית המשפט לערעורים של וירג'יניה וכשופט בבית המשפט העליון של ארצות הברית, שם הוא השפיע על פירוש החוקה בכמה פסקי דין חשובים. בני זמנו של בלייר שיבחו אותו על חוזקותיו האישיות כאדם עדין וטוב לב, ובשל יכולתו לחדור במהירות ללב השאלות המשפטיות שדן בהן.
ראשית חייו

ג'ון בלייר נולד בוויליאמסבורג שבקולוניית וירג'יניה כבן למשפחה בולטת במושבה. אביו, ג'ון בלייר האב, היה חבר במועצת המושבה ולזמן מה היה מושל המושבה בפועל. דוד אביו, ג'יימס בלייר, היה המייסד והנשיא הראשון של קולג' ויליאם ומרי. ג'ון בלייר הבן למד בקולג' זה וב-1754 קיבל ממנו תואר בוגר אוניברסיטה. ב-1755 הוא נסע ללונדון כדי ללמוד משפטים במידל טמפל. עם שובו לווירג'יניה כדי לעסוק בעריכת דין הוא נדחף עד מהרה אל החיים הציבורים, והחל את הקריירה הציבורית שלו זמן קצר לאחר תום מלחמת הצרפתים והאינדיאנים כאשר נבחר לבית הנבחרים (House of Burgesses) של וירג'יניה כנציג קולג' ויליאם ומרי. בתפקיד זהה הוא שימש בשנים 1766–1770. לאחר מכן ועד 1775 הוא היה פקיד מועצת המושל, שהייתה הבית העליון של בית המחוקקים הקולוניאלי.
המהפכה האמריקאית

בלייר הצטרף בתחילה לאגף המתון של הפטריוטים. הוא התנגד לעמדותיו הקיצוניות של פטריק הנרי במחאה על חוק הבולים, אך פיזור בית הנבחרים של וירג'יניה על ידי הפרלמנט גרם לשינוי דעותיו. בתגובה לסדרה של מיסים שהוטלו על המושבות על ידי הפרלמנט, הצטרף בלייר לג'ורג' וושינגטון ולאחרים ב-1770 ושוב ב-1774 כדי לנסח הסכמי אי-יבוא שקראו לתומכיהם להפסיק לייבא סחורות בריטיות עד שהמיסים יבוטלו. בהמשך השנה הוא הגיב לחוקי הכפייה שהועברו על ידי הפרלמנט בהצטרפות לאלו שקראו לקיומו של הקונגרס הקונטיננטלי ובתמיכה באנשי בוסטון שסבלו מקשיים כלכליים בשל צעדי הפרלמנט.
עם פרוץ המהפכה האמריקאית, נעשה בלייר מעורב באופן פעיל בממשלת וירג'יניה. הוא היה חבר הוועידה שניסחה את חוקת וירג'יניה של 1776 ושימש כחבר במספר ועדות חשובות, כולל ועדת 28 החברים שניסחה את הצהרת הזכויות של וירג'יניה והמתווה להקמת ממשלה. הוא שימש כחבר במועצה המייעצת למושל פטריק הנרי בשנים 1776–1778. לאחר מכן בחרה אותו המועצה כשופט בבית המשפט של המדינה וזמן קצר לאחר מכן כשופט בבית המשפט העליון שלה. ההוא גם נבחר לבית המשפט העליון של וירג'יניה לדיני היושר, שם עמיתו היה ג'ון וית', שבהמשך היה יחד עמו נציג לוועידת החוקה. מינויים שיפוטיים אלו הפכו את בלייר באופן אוטומטי כחבר בבית המשפט לערעורים של וירג'יניה.
בבית המשפט לערעורים של וירג'יניה, היה בלייר חבר בהרכב שדן בפסק הדין "וירג'יניה נגד קאטון ואחרים" (.The Commonwealth of Virginia v. Caton et al) מ-1782, שקבע את התקדים שבתי המשפט יכולים להגדיר חוקים כנוגדים לחוקה. החלטה זו בישרה את החלטת בית המשפט העליון של ארצות הברית בפסק דין מרבורי נגד מדיסון. ב-1786 הכיר בית המחוקקים בידענותו המשפטית של בלייר, והוא מונה כיורשו של תומאס ג'פרסון בוועדה לשינוי חוקי וירג'יניה.
שופט בית המשפט העליון של ארצות הברית

ב-24 בספטמבר 1789 מינה הנשיא ג'ורג' וושינגטון את בלייר כשופט בבית המשפט העליון של ארצות הברית ויומיים מאוחר יותר אישר הסנאט של ארצות הברית את המינוי. ב-2 בפברואר 1790 הוא נשבע אמונים. עומס התיקים בבית המשפט העליון במהלך כהונתו של בלייר על כס השיפוט היה קל, כשבמשך שש שנים נפסקו החלטות ב-13 תיקים בלבד. עם זאת, בלייר היה חבר בצוות השיפוט בפסק הדין "צ'יזהולם נגד ג'ורג'יה" (Chisholm v. Georgia) שנחשב לתיק החשוב הראשון של בית המשפט. הוא התפטר מכהונתו ב-25 באוקטובר 1795.
מותו ומורשתו

ג'ון בלייר נפטר בויליאמסבורג ב-31 באוגוסט 1800, בגיל 68.הוא נטמן בבית הקברות האפיסקופלי שבויליאמסבורג. הוא היה חבר הבונים החופשיים וב-1778 הוא היה הנשיא הגדול של הלשכה הגדולה של וירג'יניה. על שמו נקרא רחוב בעיר מדיסון שבוויסקונסין.
הערות שוליים

↑  Van Horne, John C. "John Blair (ca. 1687–1771)". Encyclopedia Virginia.
1 2  "John Blair Jr". Oyez. Chicago-Kent College of Law at Illinois Tech.
↑  "U.S. Senate: Supreme Court Nominations: 1789–Present". www.senate.gov. United States Senate.
↑  THE HISTORY OF THE GRAND LODGE OF VIRGINIA
↑  Origins of Madison Street Names - Wisconsin Historical Society.
| --- | --- |
בקרת זהויות :  LCCN: n2017076278  NARA: 10609842  VIAF: 2670151535365502890007   WorldCat (עם VIAF): 2670151535365502890007
בלארוס באירוויזיון הילדים 2018

בלארוס באירוויזיון הילדים 2018 השתתפה עם השיר "Time" שביצע דניאל אלכס יסטרמסקי. השיר סיים במקום ה-11 עם 114 נקודות.
לפני אירוויזיון הילדים > רקע

השנה, בלארוס מאחרת בפעם השנייה בתולדותיה את אירוויזיון הילדים לאחר שאמרה גם את אירוויזיון הילדים 2010.
השנה זאת השתתפותה ה-14 של בלארוס בתחרות.
לפני אירוויזיון הילדים > בחירת השיר והנציג

ב-31 באוגוסט 2018 התקיימה תחרות בה נבחרו שיר ונציג לתחרות. בתחרות התחרו עשרה מתמודדים.
בתחרות זכה דניאל אלכס יסטרמסקי עם השיר "Time" כשסיים עם 16 נקודות.
באירוויזיון הילדים

פרק זה לוקה בחסר. אנא תרמו לוויקיפדיה ו.  יש להשלים את טבלת הניקוד.
דניאל אלכס יסטרמסקי הופיע בסדר ה-8 על הבמה, אחרי אזרבייג'ן ולפני אירלנד. בלארוס סיימה במקום ה-11 עם 114 נקודות.
באירוויזיון הילדים > נקודות שהוענקו לבלארוס

| חבר השופטים המבוגר> 12 נקודות | חבר השופטים המבוגר> 10 נקודות | חבר השופטים המבוגר> 8 נקודות | חבר השופטים המבוגר> 7 נקודות | חבר השופטים המבוגר> 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |

חבר השופטים הצעיר
| 12 נקודות | 10 נקודות | 8 נקודות | 7 נקודות | 6 נקודות |

| 5 נקודות | 4 נקודות | 3 נקודות | 2 נקודות | 1 נקודות |

חבר השופטים המומחים
| 12 נקודות | 10 נקודות | 8 נקודות | 7 נקודות | 6 נקודות |

| 5 נקודות | 4 נקודות | 3 נקודות | 2 נקודות | 1 נקודות |
באירוויזיון הילדים > נקודות שהוענקו על ידי בלארוס

| ציון | חבר השופטים המבוגר | חבר השופטים הצעיר |
| --- | --- | --- |
12 נקודות: 
10 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: 
3 נקודות: 
2 נקודות: 
1 נקודות:
ראו גם

אירוויזיון הילדים 2018
ג'וחר דודייב

| --- | --- |

 לידה:  15 בפברואר 1944 Yalkhoroy, Galanchozhsky District, ברית המועצות 
 נרצח:  21 באפריל 1996 (בגיל 52) Gekhi-Chu, הרפובליקה הצ'צ'נית של איצ'קריה 
 מדינה:  ברית המועצות, הרפובליקה הצ'צ'נית של איצ'קריה 
 השכלה:  M. M. Raskova Higher Military Aviation School of Pilots in Tambov (1966)  אקדמיית חיל האוויר ע"ש גגארין (1974) 
 מפלגה:  המפלגה הקומוניסטית של ברית המועצות, עצמאי 
 בן או בת זוג:  Alla Dudayeva 
 
 פרסים והוקרה
 עיטור הדגל האדום  Badge "To a Warrior-Internationalist"  מדליית השירות המצוין  Medal "To a Warrior-Internationalist from the Grateful Afghan People"  מדליית השירות המצוין, דרגה 3  מדליית השירות המצוין, דרגה 2  מדליה להנצחת 70 שנה לכוחות המזוינים של ברית המועצות  מדליה להנצחת 50 שנים לכוחות המזוינים של ברית המועצות  עיטור הכוכב האדום  מדליה לציון 60 שנים לכוחות המזוינים של ברית המועצות  מדליית וטרן הכוחות המזוינים של ברית המועצות  מדליה להנצחת 20 שנים לניצחון במלחמת המולדתה הגדולה 1941–1945  מדליית השירות המצוין, דרגה 1 
 חתימה:   
 
ג'וחר דודייב (בצ'צ'נית: Дудин Муса-кӀант Джохар, ברוסית: Джохар Мусаевич Дудаев; 15 בפברואר 1944 –  21 באפריל 1996) היה נשיאה הראשון של הרפובליקה הצ'צ'נית של איצ'קריה העצמאית (כיום צ'צ'ניה) ומנהיג מפלגת השלטון בצ'צ'ניה. בתקופת ברית המועצות היה גנרל בחיל האוויר הסובייטי.
ביוגרפיה > שנותיו הראשונות

ג'וחר נולד בכפר פרבומיסקויה שבועיים לפני הגירוש הכפוי של הצ'צ'נים ממולדתם לקזחסטן. בקזחסטן חי עד גיל 13 ובשנת 1957 חזר עם כל הצ'צ'נים למולדתם כשדבר זה התאפשר. במולדתו למד והוכשר כחשמלאי. לאחר מכן נרשם לבית הספר הצבאי לטייס בעיר טמבוב, אותו סיים ב־1966. כדי להתקדם בצבא הצטרף דודייב ב־1968 למפלגה הקומוניסטית. בין 1971 ל־1974 המשיך את לימודיו בחיל האוויר ולמד באקדמיה הצבאית על שם יורי גגארין. בשנת 1987 מונה למפקד בסיס חיל האוויר בעיר טרטו שבאסטוניה. דודייב התחבב מאוד על האסטונים, למד את שפתם, וכשפרצו באסטוניה מהומות ב־1989 סירב לפקודה מהממשלה לסגור את הטלוויזיה האסטונית ולפזר את הפרלמנט שלה. באותה שנה הועלה לדרגת גנרל והיה לצ'צ'ני הראשון (והיחידי) בעל דרגה בכירה זו בצבא הסובייטי.
ביוגרפיה > כנשיא צ'צ'ניה ומלחמתו ברוסיה

ב־1990 חזר למולדתו בעצת ידידו זלימחן יאנדרבייב. בנובמבר אותה שנה בתמיכת ידידיו נבחר לראשות הקונגרס הלאומי של העם הצ'צ'ני שדרש את עצמאות צ'צ'ניה מרוסיה. כשהשלטון הצ'צ'נו-אינגושי הרשמי תמך בפוטץ' נגד גורבצ'וב, ודודייב הבין שעליו לפעול במהירות ולהשיג את יעדיו. לאחר שהפוטץ' נכשל וכל הרפובליקות התחילו להכריז על עצמאותן החליט דודייב שזו ההזדמנות גם בשבילו וב־6 בספטמבר אותה שנה פרץ עם תומכיו לבניין הפרלמנט הצ'צ'ני-אינגושי, הרס חלק מהבניין, והרג חלק מחברי הפרלמנט, ביניהם יושב ראש המפלגה הקומוניסטית של גרוזני. באוקטובר דודייב הכריז על משאל עם על היפרדות מרוסיה שזכה לטענתו לתמיכה רבה בעם. לעומת זאת משקיפים רוסיים שנכחו במשאל טוענים שבמשאל השתתפו רק צ'צ'נים הנאמנים לדודייב, וזו הסיבה שהוא זכה לרוב ואם היו משתתפים בו כל תושבי הרפובליקה דודייב לא היה זוכה אפילו ל־50% במשאל. מיד אחרי המשאל דודייב הכריז על עצמאות צ'צ'ניה ב־1 בנובמבר. מאוחר יותר באותו חודש הכריז בוריס ילצין על מצב חירום וניסה לשלוח לצ'צ'ניה צבא, אך הפרלמנט לא תמך בו, והצבא הרוסי שהיה בצ'צ'ניה נאלץ להתפנות.
דודייב התחיל לפתח את סממני העצמאות בצ'צ'ניה מאותה תקופה, הוא הנפיק כסף מקומי, שלח נציגים לארצות אחרות וניסה לפתח את הכלכלה המקומית ללא קשר עם רוסיה. עצמאות צ'צ'ניה הוכרה רק על ידי גאורגיה של זוויאד גמסחורדיה. ב־3 במרץ 1992 סירב דודייב לשבת למשא ומתן עם רוסיה בדרישה, שרוסיה תכיר כתנאי הראשוני למשא ומתן בעצמאות צ'צ'ניה. ב־12 במרץ צ'צ'ניה קיבלה חוקה חדשה ובאותו יום אנשי דודייב השתלטו על כל מחסני התחמושת של הצבא הרוסי. ב־17 באפריל 1993 דודייב פיזר את הפרלמנט, את הממשלה, ואת בית המשפט לחוקה והכריז על משטר נשיאותי ישיר. ב־1 בדצמבר 1994 בוריס ילצין הוציא צו בדרישה להחזיר נשק הנמצא אצל גורמים שאינם מורשים בכך עד 15 בדצמבר, אך דודייב סירב לציית לצו.
ביוגרפיה > הריגתו

ב־11 בדצמבר הכריז ילצין על מבצע צבאי להחרמת נשק לכל אילו שאינם מורשים לשאתו בשטחי צ'צ'ניה, ואזור הסכסוך האוסטי-אינגושי. הצו החדש פתח למעשה את מלחמת צ'צ'ניה הראשונה. בפברואר 1995 הצבא הרוסי כבש את גרוזני והתחיל להתקדם לאזורים הדרומיים ברפובליקה. מתחילת המבצע כוחות רוסיים חיפשו את דודייב, וב־21 באפריל גילו אותו לפי גלי רדיו מהטלפון הסלולרי שלו כשדיבר עם חבר הדומה הרוסית קונסטנטין בורובוי בכפר גחי-צ'ו, 30 ק"מ מגרוזני. דודייב נהרג מיד בסיכול ממוקד על ידי 2 טילים ממטוסים.
כבר בתחילת מלחמת צ'צ'ניה הראשונה עקבו השירותים החשאיים הרוסיים אחר דודייב. שלושה ניסיונות התנקשות הסתיימו בכישלון. ב-21 באפריל 1996 עקבו השירותים הרוסיים אחר אות מהטלפון הלוויני של דודייב ליד הכפר גכי-צ'ו, 30 ק"מ מהעיר גרוזני ושני מטוסי תקיפה מסוג סוחוי Su-25 עם טילי הכוונה שוגרו לעברו מהאוויר. דודייב נהרג במקום מתקיפת הטילים ממש במהלך שיחת טלפון עם ציר הדומה הממלכתית של הפדרציה הרוסית, קונסטנטין בורוב. אלה דודייבה, רעייתו, אמרה בראיון לעיתון קומרסנט כי היא הייתה ליד דודייב בזמן מותו ותיארה:
בורוב עצמו לא בטוח שדודייב נהרג דווקא במהלך השיחה עמו בטלפון. על פי כמה דיווחים עמד דודייב לשוחח עם נציגי מלך מרוקו, חסן השני, שאותו כינה בעצמו מועמד אפשרי למגשר במשא ומתן עם הקרמלין. המקום בו נקבר דודייב אינו ידוע. חמש עשרה שנה מאוחר יותר, פרטים על הריגתו של דודייב הופיעו בעיתונות הרוסית.
למרות מותו, מיד לאחר הריגתו מכן ובהמשך, היו דיווחים רבים על כך שייתכן שדודייב חי. ביוני 1996 חתנו סלמאן ראדויב, שהוכרז בעבר גם כמי שנהרג, ערך מסיבת עיתונאים בגרוזני ונשבע בקוראן כי דודייב שרד את ניסיון ההתנקשות וכי ב-5 ביולי, שלושה חודשים לאחר שנמסר על הריגתו, הוא נפגש עמו באחת ממדינות אירופה. לדבריו, הגנרל הפצוע הועבר מזירת האירוע על ידי נציגי OSCE למקום בטוח, כי כרגע נשיא צ'צ'ניה מסתתר מחוץ למדינה ו"בהחלט יחזור בעת הצורך". להצהרותיו של ראדוב הייתה תגובה רועשת בעיתונות, אך דודייב לא הופיע בשעה שצוינה. לאחר מכן, בהיותו כלוא בכלא לפורטובו ראדוייב התוודה כי הצהיר זאת "למען הפוליטיקה".
באוגוסט 2001 הודיע נשיא צ'צ'ניה, אחמט קדירוב, שייתכן שדודייב חי. לדבריו, אין שום סיבה לטעון שדודייב לא נהרג, אך אין גם סיבה להצהיר בביטחון את ההפך והציע כי במסגרת הקמפיין לנשיאות 1996, מטה הבחירות של בוריס ילצין יעץ לו לסיים את הסכסוך בצ'צ'ניה בהקדם האפשרי ולנהל משא ומתן לשלום עם כל נציגי הבדלנים, למעט דודייב שנחשב ליוזם הסכסוך במדינה. עם זאת, קדירוב לא מסר שום פרטים על מבצע להשאיר את דודייב "בצללים". בהמשך הופרכה הצהרת קדירוב.
בספטמבר 2003 דיווח משרד המטה המבצעי האזורי לניהול המבצע למלחמה בטרור של צפון הקווקז, בהתייחס לדיווחים באתרי אינטרנט של הבדלנים, כי בידיהם מידע על הופעתו האפשרית של דודייב בערוץ פנקיסי שבגאורגיה, נמסר כי הם "נערכים להציגו מול מצלמות הטלוויזיה בטורקיה" זמן קצר לפני הבחירות לנשיאות שנקבעו ברפובליקה במטרה לערער את היציבות במצב. אך דודייב מעולם לא הופיע והסברה היא שהוא אכן נהרג באותו מבצע על ידי שירותי הביטחון הרוסיים.
לאחר מותו של דודייב נקראו על שמו רחובות בערים שונות בליטא, בלטביה ובאוקראינה.